شەفەق نیوز/ سەرچەوەیگ ئەمنی لە دیالە، ئمڕوو دووشەممە، خەوەردا لە کوشیان سەربازیگ عراقی، وزەخمداربوین دووان تر وە تەقینەوەیگ لە دەورگرد ناحیەی کەنعان.
سەرچەوەگە ئەرا ئاژانس شەفەق نیوز وت: تەقینەوەگە وە بومبیگ دانریاگ لەبان دەوریەیگ ئەرا سوپای عراق- فیرقەی پەنجەم لە ناوچەی بێجات لە باشوور ناحیەی کەنعان جیوەجی کریا.
سەرچەوەگە وتیش؛ هێزیگ ئەمنی رەسیە شوون رووداوەگە و قوربانی و زەخمدارەیل وەرەو خەسەخانە بریان.
